Βίκυ Αρβανίτη

Η Βασιλική (Βίκυ) Αρβανίτη είναι Ελληνίδα αθλήτρια του μπιτς βόλεϊ.

Βιογραφικό 
Η Βίκυ Αρβανίτη γεννήθηκε στις 17 Μαρτίου 1985 στην Αθήνα και κατάγεται από τη Χαλκίδα. Έχει ύψος 1,78.. Αποφοίτησε από το Χαροκόπειο Πανεπιστήμιο από το τμήμα Επιστήμης Διατροφής και Διαιτολογίας. Η ίδια έχει μπει και φοιτά, για δεύτερο πτυχίο, στο Παιδαγωγικό τμήμα Δημοτικής εκπαίδευσης.

Βόλεϊ 
Η Bίκυ Αρβανίτη έκανε τα πρώτα της βήματα στο άθλημα του βόλεϊ από μικρή ηλικία και συγκεκριμένα από την ομάδα Μ.Ε.Λ.Α.Σ. ο Άγιος Ελευθέριος στο Αιγάλεω όπου μεγάλωσε. Μετά από διακρίσεις σε συλλογικό αλλά και σχολικό επίπεδο αποφάσισε να ασχοληθεί με το μπιτς βόλεϊ.

Μπιτς Βόλεϊ 
Το 2000 το μπιτς βόλεϊ μπαίνει στη ζωή της Βίκυ Αρβανίτη, με την πρώτη επιτυχία να έρχεται πολύ γρήγορα όταν το 2001 με συμπαίκτρια τη Χριστίνα Σάρρα, ανακηρύσσονται Πρωταθλήτριες Ελλάδος στις κορασίδες. Την ίδια χρονιά με συμπαίκτρια τη Θάλεια Κουτρουμανίδου, παίρνουν μέρος, για πρώτη φορά σε τουρνούα εκτός Ελλάδος, στο Παγκόσμιο Πρωτάθλημα FIVB- κάτω των 21ετών στη Γαλλία και κατατάσσονται στην 17η θέση. Με την Θάλεια θα αποτελέσουν το δεύτερο δίδυμο στο άθλημα του μπιτς, πίσω από τις Σφυρή- Καραντάσιου, και παρά το νεαρό της ηλικίας τους φέρνουν επιτυχημένα αποτελέσματα και διακρίσεις. Το 2004 προκρίνονται στους Ολυμπιακούς Αγώνες της Αθήνας, όπου καταλαμβάνουν την πολύ καλή 9η θέση.  Την ίδια χρονιά η Βίκυ δέχεται τη πρόταση συνεργασίας που της κάνει η Βάσω Καραντάσιου. Η χημεία μεταξύ τους δένει και φέρνει τις μεγαλύτερες διακρίσεις στο άθλημα. Πρωταθλήτριες Ευρώπης, φιναλίστ σε παγκόσμια σιρκουί και πλασάρισμα μέχρι και το Νο4 της παγκόσμιας και Νο2 της ευρωπαϊκής κατάταξης. Ατομικές και ομαδικές διακρίσεις και δεύτερη Ολυμπιάδα για τη Βίκυ το 2008 στους Ολυμπιακούς Αγώνες στο Πεκίνο. Μετά από 4 χρόνια επιτυχιών η Βίκυ αλλάζει σελίδα και παρτενέρ μετά την αποχώρηση της Καραντάσιου και επιλέγει τη Μαρία Τσιαρτσιάνη. Η ομάδα φέρνει καλά αποτελέσματα που τη φέρνουν μέχρι και το Νο9 στην παγκόσμια κατάταξη. Το 2012 και μετά από πολλές δυσκολίες λόγω τραυματισμών και των δύο, Βίκυ και Μαρία δίνουν ραντεβού στο Λονδίνο. Παρά την καλή εμφάνιση αρκέστηκαν στην 17η θέση.. Το 2013 ήταν μια αρκετά δύσκολη χρονιά για τη Μαρία Τσιαρτσιάνη, καθώς μετά από το πρόβλημα που είχε στη γάμπα ήρθε να προστεθεί και πρόβλημα στον ώμο της. Σαν αποτέλεσμα η Βίκυ Αρβανίτη να αλλάξει παρτενέρ. Νέα συμπαίκτρια της η αθλήτρια του Ηρακλή Κηφισιάς στο βόλει, Πένυ Καραγκούνη. Παρά τα καλά αποτελέσματα της ομάδας, λίγο πριν τον προ-ολυμπιακό σχεδιασμό της ομάδας, ανακοινώνεται πως το δίδυμο Βίκυ Αρβανίτη-Πένυ Καραγκούνη αποτελεί παρελθόν. Ο λόγος, η επιστροφή της Μαρίας Τσιαρτσιάνη στο μπιτς βόλεϊ. 20 μήνες μετά και το κορυφαίο σύγχρονο ζευγάρι της άμμου ενώνεται και πάλι  αλλά αυτή τη φορά η συνεργασία θα έχει μικρότερη διάρκεια μετά από ανακοίνωση που εξέδωσε η Βίκυ Αρβανίτη στηριζόμενη στα αποτελεσμάτα σε συνδυασμό με τις υψηλές απαιτήσεις του έμπειρου διδύμου.

Συμπαίκτριες 
 Χριστίνα Σάρρα (2001)
 Θάλεια Κουτρουμανίδου (2001-2004)
 Βάσω Καραντάσιου (2004-2008)
 Μαρία Τσιαρτσιάνη (2008 - 2012, 2014 - 2015)
 Πένυ Καραγκούνη (2013 - 2014)

Αθλητική Δραστηριότητα 
Η Βίκυ Αρβανίτη έχει κατακτήσει συνολικά 9 Πανελλήνια Πρωταθλήματα, ευρωπαϊκούς και παγκόσμιους τίτλους στην μέχρι σήμερα καριέρα της.>

Πανελλήνια Πρωταθλήματα

Διεθνείς συμμετοχές

Βραβεία 
 2005: MVP Player Grand Slam Παγκόσμιου Σιρκουί Swatch-FIVB Νορβηγίας
 2010: MVP Player Πανελλήνιου Πρωταθλήματος

Παραπομπές 

Ελληνίδες αθλήτριες της πετοσφαίρισης
Έλληνες αθλητές της πετοσφαίρισης επί άμμου